CELEX: 32011Y0511(01)
Language: da
Date: 2011-03-25 00:00:00
Title: Det Europæiske Udvalg for Systemiske Ricisi’s afgørelse af 25. marts 2011 om vedtagelse af adfærdskodeksen for Det Europæiske Udvalg For Systemiske Risici (ESRB/2011/3)

11.5.2011   
            
            
               DA
            
            
               Den Europæiske Unions Tidende
            
            
               C 140/18
            
         DET EUROPÆISKE UDVALG FOR SYSTEMISKE RICISI’S AFGØRELSE
   af 25. marts 2011
   om vedtagelse af adfærdskodeksen for Det Europæiske Udvalg For Systemiske Risici
   (ESRB/2011/3)
   2011/C 140/10
   DET EUROPÆISKE UDVALG FOR SYSTEMISKE RICISI HAR —
   Under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1), særlig artikel 5, stk. 8, og artikel 7 og 8, og
   under henvisning til afgørelse ESRB/2011/1 af 20. januar 2011 om vedtagelse af forretningsordenen for Det Europæiske Udvalg for Systemiske Risici (2), særlig artikel 26 —
   VEDTAGET DENNE AFGØRELSE:
   Eneste artikel
   Adfærdskodeks for Det Europæiske Udvalg for Systemiske Risici
   1.   Adfærdskodeksen for Det Europæiske Udvalg for Systemiske Risici fremgår af bilaget til denne afgørelse og er hermed vedtaget; den udgør en integreret del af denne afgørelse.
   2.   Denne afgørelse træder i kraft på dagen for dens vedtagelse.
   3.   Denne udtalelse offentliggøres i Den Europæiske Unions Tidende og på ESRB's websted.
   
      Udfærdiget i Frankfurt am Main, den 25. marts 2011.
      
         Jean-Claude TRICHET
         
            Formand for ESRB
         
      
   
   
      (1)  EUT L 331 af 15.12.2010, s. 1.
   
      (2)  EUT C 58 af 24.2.2011, s. 4.
   
      BILAG
      
         Adfærdskodeks for det Europæiske Udvalg for Systemiske Risici
      
      
                  1.
               
               
                  Medlemmerne af Det Almindelige Råd, Styringskomitéen, Det Rådgivende Tekniske Udvalg og Det Rådgivende Videnskabelige Udvalg (herefter kollektivt benævnt «de rådgivende udvalg») i Det Europæiske Udvalg for Systemiske Risici (ESRB) skal iagttage de højeste standarder for etisk handlemåde i overensstemmelse med de principper, som gælder for dem i henhold til reglerne i de institutioner, hvorfra de kommer. De forventes at tage hensyn til den offentlige karakter af deres funktion og at forholde sig på en sådan måde, at offentlighedens tillid til ESRB bevares og styrkes. De forventes at optræde redeligt, uafhængigt, upartisk og udelukkende i hele Unionens interesse, under udøvelse af diskretion og uden hensyntagen til personlige interesser samt at undgå enhver situation, som måtte kunne give anledning til personlige interessekonflikter. Interessekonflikter opstår, hvor medlemmerne har private eller personlige økonomiske eller ikke-økonomiske interesser, som kan have indflydelse eller synes at have indflydelse på deres upartiske og objektive udøvelse af deres pligter. Med medlemmernes private eller personlige interesser menes enhver eventuel fordel for dem selv, deres familiemedlemmer, deres øvrige pårørende eller medlemmer af deres venne- eller bekendtskabskreds.
               
            
                  2.
               
               
                  Medlemmerne i Det Rådgivende Videnskabelige Udvalg skal endvidere opfylde andre yderligere adfærdsregler, som fremgår af deres ansættelsesbrev og deres kontrakt med Den Europæiske Centralbank.
               
            
                  3.
               
               
                  Ved afholdelse af offentlige taler, afgivelse af erklæringer og kontakt til medierne om forhold, der angår ESRB, skal medlemmerne af Det Almindelige Råd, Styringskomitéen og de rådgivende udvalg: a) gøre det klart, hvorvidt de udtaler sig i eget navn eller på vegne af ESRB, hvilket i sidstnævnte tilfælde kræver, at de på forhånd rådfører sig med formanden for ESRB eller en af næstformændene; b) bestræbe sig på at respektere formandens repræsentative rolle; c) iagttage fortrolighedsbestemmelserne fuldt ud; og d) tage deres rolle og pligter i ESRB behørigt i betragtning.
               
            
                  4.
               
               
                  Medlemmerne af Det Almindelige Råd, Styringskomitéen og de rådgivende udvalg kan som privatpersoner udøve undervisningsaktiviteter og videnskabelige aktiviteter samt andre ulønnede aktiviteter. I forbindelse med videnskabelige eller akademiske indlæg, der angår ESRB, skal det fremgå klart, at indlægget er afgivet som privatperson og ikke udtrykker ESRB's synspunkter.
               
            
                  5.
               
               
                  Tavshedspligt omfatter en forpligtelse til ikke at videregive oplysninger om ESRB's aktiviteter og afgørelser, som endnu ikke er lovligt meddelt offentligheden.
               
            
                  6.
               
               
                  Medlemmerne af Det Almindelige Råd, Styringskomitéen og de rådgivende udvalg må ikke udnytte endnu ikke offentliggjorte oplysninger til at fremme deres egne eller tredjemands private interesser. De skal navnlig afstå fra at anvende sådanne oplysninger til private økonomiske transaktioner, det være sig direkte som indirekte via tredjemand, og uanset om transaktionen udføres for egen regning og risiko eller for tredjemands regning og risiko.
               
            
                  7.
               
               
                  Overholdelse af princippet om uafhængighed er uforeneligt med anmodning om, modtagelse af eller accept fra nogen som helst kilde af såvel økonomiske som ikke-økonomiske ydelser, belønninger, vederlag eller gaver over en sædvanlig værdi, som på den ene eller anden måde er forbundet med den funktion eller det hverv, som udføres for ESRB.
               
            
                  8.
               
               
                  Stk. 5 til 7 gælder også for medlemmerne af Det Almindelige Råd, Styringskomitéen og de rådgivende udvalg efter ophør af deres ESRB-mandat.
               
            
                  9.
               
               
                  Denne adfærdskodeks gælder også for suppleanter og stedfortrædere for medlemmerne af Det Almindelige Råd og deres ledsagere, og for stedfortrædere for medlemmerne af Styringskomitéen og Det Rådgivende Tekniske Udvalg.